Godspeed You Black Emperor! - Wikipedia, frjálsa alfræðiritið

# Godspeed You Black Emperor!

### Úr Wikipediu, frjálsa alfræðiritinu

Godspeed You Black Emperor! er kandadískt síðrokkshljómsveit sem var stofnuð árið 1994. Sveitin er nefnd í höfuðið á svarthvítri heimildamynd sem gerð var 1976 og fjallaði um japanskt mótorhjólagengi sem kallaði sig „The Black Emperors“. Hljómsveitin er gefin út af Constellation Records, sem sérhæfir sig í síðrokki og hefur myndað sterka stefnu gegn kapítalisma. Mannaskipti hafa verið töluverð, en þegar mest var, voru 15 manns í sveitini. Ýmis hliðarverkefni hafa því orðið til, þar má nefna A Silver Mt. Zion, Fly Pan Am og 1-Speed Bike.

## [breyta] Hljómsveitin

Hljómur sveitarinnar byggist fyrst og fremst á framúrstefnulegu rokki í bland við klassík. Aftur á móti notar hún mikið sampl sem aðalsprauta bandsins, Efrim Menuck, safnar. Þessi sömpl eru mörg mjög ólík - börn að syngja frönsk ljóð, lestir og viðtöl við presta og gamla menn. Einnig notar hljómsveitin mínímalíska óhljóða kafla til þess að brúa bilið á milli kafla. Uppbygging og kaflaskipti einkenna mjög lög bandsins og hefur ekki enn verið gefið út lag með sveitinni sem er styttra en 10 mínútur. Flest lögin eru þó á milli 15 og 20 mínútna löng. Bandið er einstaklega pólitíkst og birtist það bæði í hinum ýmsu sömplum sem prýðir plötur þeirra og í textunum á plötuumslögum þeirra. Eitt sinn hefur hljómsveitin meira að segja verið handtekin vegna gruns um að vera hryðjuverkamenn. Sumir vilja meina að Godspeed sé Kristileg hljómsveit. Í fysta lagi er það vegna orðsins „Godspeed“, en það er breskt orðatiltæki, sem þýðir nokkurn veginn „gangi þér vel“. Í öðru lagi er það vegna sampls sem finna má í laginu Static, en þar talar maður um frelsun sína. Allt trúarlegt sem birtist í verkum Godspeed er birt í kaldhæðni. Hljómsveitin er trúlaus og á móti efnishyggju og kapítalisma.

## [breyta] Útgefin verk

2002 | Yanqui U.X.O.
2000 | Lift Your Skinny Fists Like Antennas to Heaven, einnig þekkt sem Levez Vos Skinny Fists Comme Antennas to Heaven.
1999 | Slow Riot for New Zerø Kanada (EP-plata)
1998 | aMAZEine 7"
1997 | f#a#∞
1994 | All Lights Fucked on the Hairy Amp Drooling (Gefin út í aðeins 33 eintökum á kassettu)

Af „http://is.wikipedia.org../../../g/o/d/Godspeed_You_Black_Emperor%21_bd8d.html“

Flokkur: Kanadískar hljómsveitir

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- Ελληνικά
- English
- Español
- Suomi
- Français
- Italiano
- Nederlands
- Polski
- Русский
- Slovenščina
- Svenska